als_Latn dik_Latn sag_Latn
Pos superyjeve si James e Anthony, ka edhe opsione të tjera. Pasi lojtar të lirë verën e ardhshme do të jenë edhe emra si Dwyane Wade, Amare Stoudemire, Chris Bosh, Luol Deng, Danny Granger, Andrw Bogut e Dirk Nowitzki.
LA Lakers është duke shikuar mundësinë që të ndërtojë një skuadër "të ëndrrave" dhe synon qysh vitin e ardhshëm të transferojë si lojtarë të lirë superyjet LeBron James e Carmelo Anthony, bën të ditur "ESPN" të enjten. Me këtë dyshe, shtuar edhe Kobe Bryantin, Lakersat do të ktheheshin në pretendenten kryesore për titull.
Lakersat kanë bërë të ditur se synojnë të bëjnë një skuadër që do të luftonte vazhdimisht për titull të NBA-së. Pos superyjeve si James e Anthony, ka edhe opsione të tjera. Pasi lojtar të lirë verën e ardhshme do të jenë edhe emra si Dwyane Wade, Amare Stoudemire, Chris Bosh, Luol Deng, Danny Granger, Andrw Bogut e Dirk Nowitzki.
James ende nuk ka vendosur për planet e tij pas edicionit të ardhshëm në Miami. Ai me Miamin ka fituar titullin e NBA-së në dy edicionet e fundit.
Anthony ndërkohë ka mundësinë që të shkëpusë kontratën me New York Knicksat qysh pas përfundimit të edicionit të ardhshëm.
Ai mund të zgjedhë mundësinë e vazhdimit apo të bëhet lojtar i lirë.
Ylli i Lakersave, Kobe Bryant, ka thënë se dëshiron të luajë edhe dy apo tri edicione dhe do të ndihmonte në transferimin e dy superyjeve në Los Angeles. Bryant do të ishte lojtari më i paguar në NBA edicionin e ardhshëm me pagë vjetore 30.5 milionë dollarë, mirëpo është shprehur i gatshëm të pranojë pagë më të vogël në mënyrë që Lakersat të kenë hapësirë në buxhetin e tyre për të sjellë një superyll.
Lakersat edicionin e fundit ndonëse u vlerësuan favoritë, pasi kishin treshen Kobe Bryant, Dwight Howard e Steve Nash, u eliminuan qysh në raundin e parë të plejofit.
Howard tashmë është larguar dhe i është bashkuar Houston Rocketsave.
Lakeresat 17 herë kanë fituar titullin e kampionit të NBA-së.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn